कांग्रेसको सम्मेलनमा देउवाले भने- 'सबै मान्छे गइसके, अब के बोल्नु?'
नेपाली कांग्रेसका सभापति शेरबहादुर देउवाले नेताहरुले लामो भाषण गर्ने प्रवृत्ति अन्त्य गर्नुपर्ने बताएका छन् । शुक्रबार पार्टीको काठमाडौं जिल्ला सम्मेलनमा उनले भाषण सुन्ने मानिसहरु नहुँदा पनि नेताहरुले भाषण गरिरहने प्रवृत्ति राम्रो नभएको बताए ।
काठमाडौँ — नेपाली कांग्रेसका सभापति शेरबहादुर देउवाले नेताहरुले लामो भाषण गर्ने प्रवृत्ति अन्त्य गर्नुपर्ने बताएका छन् । शुक्रबार पार्टीको काठमाडौं जिल्ला सम्मेलनमा उनले भाषण सुन्ने मानिसहरु नहुँदा पनि नेताहरुले भाषण गरिरहने प्रवृत्ति राम्रो नभएको बताए ।उद्घोषकलाई मात्रै भाषण सुनाउने काम बन्द गर्नुपर्ने उनको धारणा थियो। अरु नेताहरुले बोलेर गइसकेपछि अन्त्यमा प्रमुख अतिथिकोरुपमा बोलेका देउवाले भने, ‘मान्छे सबै गइसके, अब के बोल्नु? अहिले त के अवस्था भयो भने मान्छे बोल्दा-बोल्दा हल खाली भइसकेको हुन्छ, सबै कुरा स्पष्ट सुनाउनु पनि छ । कुरा सुनाउन पनि कहिले काहीँ भित्तालाई पनि सुनाउनुपर्ने हुन्छ।'उनले काठमाडौं सभापति सबुज बानियाँलाई राष्ट्रिय सभाको टिकट नदिएकोमा सबैले चित्त दुखाएको बुझेको भन्दै अर्कोपटक चुनाव जिताएर देखाउन आग्रह गरे । उनले काठमाडौं देशकै राजधानी भएकाले राष्ट्रिय तथा अन्तर्राष्ट्रिय रुपमा धेरै महत्व राख्ने हुँदा सम्मेलनबाट पास गर्ने प्रस्तावहरु उदाहरणयोग्य बनाउन निर्देशन दिए । 